Kaja/1923/01/10/Hõbeda ostmine riigikassa poolt edeneb hästi
Nagu juba varemalt teatatud, ostab riigikassa praegu suuremal arvul hõbedat kokku, et tulevikus, kui Eesti majanduslised olud paranevad, hõbe-raha väljaandma hakata. Senini on lühikese aja jooksul korda läinud juba ligi 400 puuda hõbedat kokku osta. Pea igapäev omandatakse kuni 20 puuda hõbedat.

Praegu maksab riigikassa hõbe rublatükkide (panko) eest 121 m. 50 p., peenhõbeda eest rubla pealt ― 57 marka ning kangides oleva hõbeda eest iga puhta hõbeda solotniku pealt 29 m. 50 p. Nimetatud hinnad on võrdlemisi kõrged ning nad uuendatakse igal nädalal Londoni börse hõbeda kursi järgi. Seega maksab riigikassa praegu hõbeda eest ilmaturu hinda selle osa mahaarvamisega, mis läheks maksma hõbeda väljamaale saatmine, kinnitamine jne. Siinjuures peab ka seda tähendama, et riigikassa hõbedat ainult suuremal arvul ostab, kuna väiksemal arvul ostmine hulga tööjõudu ning aega nõuab, sest et kangides olev hõbe enne ostmist järelproovitakse.

Kaja
1923